Юлий Викед: Башибозуците беснееха по-страшно от самите дяволи | Храм "Света Троица" - Стара Загора\nНа 19 юли ВЪЗПОМЕНАВАМЕ ЖЕРТВИТЕ НА СТАРОЗАГОРСКОТО КЛАНЕ\nВ книгата на Г. Димитров „Страданията на българите и Освобождението на България през 1877-78 г.“, издадена от храм „Света Троица“, авторът привежда свидетелството на очевидеца Юлий Викед (английски офицер в щаба на Сюлейман паша):\nСтара Загора била обзета от пламъци и като горяла именно главната улица, турците не могли да преследват победените, на които се отдало да заминат за Казанлък. До това време всичко вървяло добре и аз – прибавя Юлий Викед – чувствах справедлива радост от тази победа, която спаси Одрин; но ми се случи да чуя и видя след нея. Аз не съм в състояние да опиша всичките ужаси на сцената, на които, за мое нещастие, съм бил донякъде свидетел очевидец, и сега даже, като си припомня за тях, кръвта ми замръзва в жилите. На нещастния град Стара Загора налетели не човеци, а като че ли били някои бесни дяволи.\nВ плен никого не вземали, а всекиго без разлика с байонетите пробождали или с ятаганите съсичали и на повечето от ранените главите отрязвали. Болни, жени, деца, старци и всичко, що дишаше живот, без милост убивали или в пламъците на горящите къщи хвърляли. Башибозуците, които дошли със Сюлейман паша от Албания, върлуваха и беснееха по-страшно от самите дяволи; те убиваха без ни най-малка причина всеки, само и само да наситят своята страст. Офицерите, ако би могло само да се употреби това название за албанските или другите нередовни войски на падишаха, бяха изгубили всяка власт над побеснелите и преспокойно гледаха, докато сами се наситят. Съдбата на Магдебурга във време на 30-годишната война не е била толкова ужасна, колкото тази, която е изпитала Стара Загора.\nКато подчертава, че англичанинът в никакъв случай не може да бъде заподозрян, че преувеличава турските зверства, авторът продължава: „Ако Юлий Викед, който е бил свидетел очевидец на всичко онова, което са вършили турците, не беше един от заклетите врагове на Русия, той навярно щеше за пише, че турците са карали моми и жени голо хоро да им играят и много момичета от изнасилваните са умирали; и трудни жени са разпаряли, и рожбата от утробата им е вадена; че живи хора в кладенци са хвърляни, някои са проснати на земята с вързани ръце и крака, а на гърдите им огън палили и кафе си варили; онези, които не давали или нямали пари, на врата им горещо желязо полагали; имало е хора, на които по-напред пръстите отрязвали, после носа, ушите и другите части, догдето издъхвали; на убити мъже и жени членовете рязали и за поругание в устата им ги турили; някои на ръжени прекарвали на огъня, като чеверме ги пекли; други на дървета разпъвали и с пирони, както Христа, ги заковавали. А най-после никой не трябва да се удивлява, ако кажем, че и живи хора като овце са драни, а кожите им със слама пълнени и по дърветата прикачвани.\nВсичко това, което казваме, от никого не може да бъде опровергано, защото фактите се помнят и потомството няма да ги забрави“.\nОще по темата вижте ТУК, в раздела за историята на храм „Света Троица“\n Димитров, Г. Страданията на българите…, Стара Загора: Храм „Света Троица“, 2007, с. 160-162


Жената беше руса, много пълна, с мазна коса и огромна брадавица на брадата. Минутки преди да вляза да моля за разсрочено месечно плащане на осигуровката си, седнах на мекия диван. Говореше с един клиент на здравноосигурителната компания и от нея, като през надупчен картон пробиваха лъчи, но не светлина. Нещо червено, пурпурно дори, но не от онова успокояващото пурпурно, а от другото, дето те кара да се чувстваш на десетки метри под водата. Дъхът ми излизаше на пресекулки. Казвах си – сега поеми през носа, издишай през устата, хайде сега пак... Имаше пълното право да ми откаже. Кръвното ми трябва да е било към 200, усещах как мозъкът ми ще закапе през носа. Винаги съм изпитвала нечовешки страх от тези институции, от хората в тях, от това, че ако не си платя сега, веднага, ще ми пратят полицията да ми вземе мебелите примерно. Така е в цивилизована Европа. Бавиш – на другия месец – Инкасо. За това не се ебавам с плащанията.\nЧовекът излезе посивял, молех се да се освободи при един млад служител с татуировки, че щеше да ми е по-лесно да му обясня на английски, но тя ме повика. Станах, коленете ми трепереха, не си усещах стъпалата. Седнах и много любезно попитах дали говори английски. Проблемът с тези нации е, че те говорят, даже са задължени да ти говорят на английски, чувала съм ги, че знаят дори турски и малко сръбски. Погледна ме ужасено и твърдо повтори въпроса си на немски „Какво искате?”. Започнах да обяснявам, че еднократно плащане на 455 евро за здравни осигуровки за три месеца ми идва много и искам да ги разсроча на няколко месеца, но понеже плащам за предишното тримесечие и имам още две вноски, дали би било възможно… И тя ми каза категорично, че може да ги разсрочи на два месеца, което прави по 350 кинта на месец. И тъкмо да падна, телефонът й звънна.\nИзвини се, вдигна и започна да лафи. Да, много мило, да , ще е много добре да се видим, да разбира се мога днес след 14 часа, да, колко се радвам, че се обади. После затвори телефона, повъртя го из ръцете си, погледна ме и беше… усмихната. Добре вика, дай да почнем отначало. Обяснявам, че съм сама с дете, че искам да плащам осигуровките си на някакви малки порции, ако може до септември, когато влиза третото тримесечие. Тя погледна досието ми, видя, че имам застраховано дете към мен, очевидно е сметнала но колко години е по осигурителния номер. Ходи ли на училище? Да. Догодина къде ще продължи? Английска паралелка е Палхамерплац. Мхм. Взе да рови, но очевидно не мислеше за мен изобщо. Кожата й изглеждаше пухкава, но не подпухнала, като преди минутки, пурпурното стана слънчево, беше ми адски топло, макар че ръцете ми бяха посинели от студ. Попита ме за номера на лиценза ми за работа. Ръцете ми треперят, вадя го, гледа го. По едно време вика „Мога да ти ги разсроча за 16 месеца по мъничко”. Аз вече изобщо не знаех какво става. Взе да печата някакви неща. Извади ми един документ, подписвам, вземам си платежните, ставам. Такава паник атака ме беше сковала, че не можех да сложа крак пред крак. Едва казах довиждане, излязох и седнах на диванчето да се съвзема.\nИзведнъж усетих умора. Значи целият ти живот през следващите няколко месеца зависи от едно телефонно обаждане. От някой. От очакване. От копнеж. От илюзия. От реалност може би.\nТрябваше да съм щастлива. Не бях. Бях облекчена, защото нямаше да се наложи да извадя 655 евра (не че ги имах). Но не бях, защото това завиеше от нечие настроение. Не знам драмата на тази жена. Не искам и да я знам. Всяка среща с хора напоследък ме изважда от равновесие. Всяка нация си има люспите. Нашата не прави изключение.\nБългаринът се държи по европейски с европейци, по нашенски с наши. Българинът не може да прикрие простащината си на нашенско събиране. Какво е общото ли? Това, че човек страната си мени, но манталитетът не, и в крайна сметка всичко зависи от личното ти… благоразположение.\n24 май – празник, който винаги тук се отбелязва с голямо тържество в зала Виткенщанйн. Залата е българска, дават я под наем за няколко стотин евра на българското училище за тържеството. Децата започват да се подготвят два месеца по-рано. Едни друсат хоро по 3 пъти на седмица, малките сричат стихчета, подсмъркват сополки, притесняват се, пиесата отне три месеца репетиции, които ми ебаха мамата честно казано, защото залата е далеч и трябваше да губя по 6 часа на седмица, понякога по 10, за да водя детето. И стана. Прекрасна пиеса. За смисъла на живота на едно изоставено плюшено мече. И цялата тая работа – придружена от ужасен шум, говор, пищящи бебета, викащи майки, всеки вади нещо от торбите и яде и всеки протестира защо няма добро озвучаване. Защото българите искат от българите 1000 евро за микрофони, нали така. А няма кой да ги плати. Не са виновни плачещите бебета, не са виновни и децата, които се катереха по сцената . Виновни са столетия изкривен ген. Но когато българинът отиде на пиеса, на културно мероприятие сред австрийци, той не води бебетата си, не яде и не пие бири в салона, не влиза и излиза през 5 минути. Била съм на много театрални постановки за деца от детските градини. Осем детски градини и нито звук, нито гък. А при нас от трогателните, просълзени думи на абитуриентите, от последните им часове в българското училище, от специално написаните стихотворения за благодарност към учителите, се чу едно голямо нищо, защото майките през това време кипреха децата си я за танци, я за стихче, „Дай безопасната игла бе майко, че й се отваря блузката”. „От къде извадиха тези тесни костюми?” „Ма айде по-тихо бе.” „Моля, дамите с бебета да изведат децата пред залата, там е и по-топло.” „Мамо, защо не ми дават да си сложа специалното коланче?” „Няма пък да играя, тая пола не ми стои добре!” И така два часа. А през това време голяма група татковци пушеха отпред и обсъждаха какъв простак е българинът, понеже нямало дори почерпка. . „Ма как ми е писнало от тез простаци!”\n24 май не е за кебапчета и банички.\nИ тогава седях безмълвна, идеше ми да свия главата си между коленете и да избягам в гората с божура с тайния ключ, гората на малцето. Но когато я видях на сцената, слабичка, с щръкнали ушлета и разпиляна коса, с усмивка от едното до другото, заплаках.\nАвстрийската служителка беше моята сцена, а аз се уплаших и треперех като болна от Паркинсон. Публиката на дъщеря ми и другите прекрасни деца, които направиха професионална пиеса, смешна, забавна, малко тъжна и с щастлив край беше пълна зала. Пълна с шум и незаинтересованост. Но децата не се уплашиха и не изобщо не им мина през ума да чакат нечие радостно позвъняване.\nТова което правиш има значение само когато го правиш И за себе си. Това й повтарям всеки ден, а самата аз се подрисквам от страх да кажа какво искам. Предполагам се раждат с простичката истина, която ние, големите научаваме късно – говори, нищо, че никой не те слуша. Това е причината да пиша. Аудиторията ми може да сменя памперси в момента или да яде кебапче (в което се съмнявам, като знам кой отваря тази страница), но какво от това.\nВинаги има един спасителен звън в точното време.\nХартиени хора, карти с несъществуващи градове, съществуващи градове с хартиени лица. Това сме ние в световен мащаб. Почнато и недовършено казва Джон Грийн в Paper Towns. Понякога, когато отварям тази книга, осъзнавам, че съм свикнала с образа си на хартиено момиче, но не съм се примирила с него.\nПубликувано от Virginblack в 11:00 ч.


Радинела Чушева станала Мис България от втория път\n27 ноември 2019 | 17:29\n„Короната ми натежа през последните дни, но ще се справя”. Това сподели Мис България 2019 Радинела Чушева, която стана известна пореди години акто една от адреналинките на „Господари на ефира”. Сплетните с новата миска са свързани освен с външността й и със слуха, че мастит бизнесмен е платил, за да спечели конкурса.\nПо отношение на корекциите Радинела споделя, че не вижда какъв е този интерес към темата. „Имам хиалуронова киселина в устните и изключително малка корекция на бюста,. Която стои по-естествено от на жени, които нямат корекция”, разкрива новата миска. Тя се явява за втори път на кастинг. Първия път не са я одобрили, може би защото е била на 17 години.\nНа въпроса дали има човек до себе си, Ради отговаря лаконично. „Мисля, че най-хубавото предстои в бъдеще”. По думите й все още е малка за по-сериозни отношения и иска преди всичко да изгради успешна кариера.\nконкурс, Мис България, корекции, радинела чушева


От днес записват участници за конкурса за най-добро домашно вино в Лясковец - Times.BG\nОт днес записват участници за конкурса за най-добро домашно вино в Лясковец\n1 февруари, 2018 Ана Минева Лясковец\nТрадиционният конкурс за избиране на най-добрия майстор на домашни вина се организира и тази година в Лясковец в навечерието на Трифон Зарезан. Ден преди празника, професионално жури ще оцени представените за надпреварата вина на лясковчани. Конкурсът по традиция се провежда в емблематичния за винарското градче Музей на градинарството. Дегустирането на вината ще започне в 14 часа на 13 февруари в конферентната зала на музея. Участниците в конкурса трябва да представят предварително своите вина, които ще се събират от уредника на музея Мария Бърнева от 1 до 13 февруари 2018 година.\nПраво на участие в надпреварата по регламент имат всички пълнолетни лица с постоянно местожителство в община Лясковец. Желаещите да вземат участие в съревнованието трябва да предоставят бутилка от своите вина – бели или червени /може и от двете/. Вината ще се събират всеки делничен ден от 1 до 12 февруари от 9:00 до 12:00 часа преди обяд и от 14:00 до 17:00 часа след обяд, а в самия ден на конкурса – 13 февруари от 9:00 до 12:00 часа в Музея на градинарството. До участие се допускат избистрени, домашно-приготвени вина, представени в не надписани бутилки с вместимост минимум 0,5 литра, уточняват още организаторите от Общината. За да бъдат избегнати всякакви съмнения, относно пълната анонимност на конкурса, при записване участниците няма да знаят своя номер.


от Любомир Вучков » 10 Фев 2011, 09:33\nИван Костов пред „Тази сутрин”, bТV, 10.02.11\nВидеото в две части:\nот Любомир Вучков » 10 Фев 2011, 12:07\nЦялото видео можете да гледате на официалния сайт на ДСБ\nhttp://www.dsb.bg/index.php?page=press& ... ew&id=2081\nЩе очакваме и стенограмата\nот Любомир Вучков » 15 Фев 2011, 16:45\nЛюбомир Вучков написа: Цялото видео можете да гледате на официалния сайт на ДСБ\nВодеща Анна Цолова: Ние представяме госта в нашето студио. Беше търпелив лидерът на "Демократи за силна България" Иван Костов да изслуша това извънредно включване. Слава богу, няма пострадали хора, нито ранени. А кой би имал изгода от едно такова нещо и от всичките тези съвпадения, които малко по малко капят в ефира?\nВодещ Виктор Николаев: Ама тези - нали и вие?\nИв. Костов: Ние не. Това е разликата между нашата позиция, на "Синята коалиция", и БСП и ДПС. БСП лидерът каза, че те искат да свалят правителството. Ние искаме правителството да си изкара мандата...\nИв. Костов: ...и да ни възстанови доверието... Без вътрешния министър, защото той губи битката с престъпността и корупцията. Ето това е...\nВодещ: Можете ли да коментирате и вие това съвпадение - датата на ареста на Алексей Петров, фактът, че беше пуснат вече не под домашен арест, а с мярка "подписка". Този взрив в деня, в който четирима еврокомисари преминават през "Цариградско шосе", политическите искания. Много голямо натрупване. Започвам да си мисля, че наистина има някакъв план или синхрон - нещо, което ми се струваше спекулативно доскоро.\nИв. Костов: Да, политически няма как да изясня този въпрос, но политически е видно, че щом се допуска такова нещо в такъв момент, който е толкова неудобен, това говори, че е изпуснат контролът върху... (говорят едновременно, не се разбира - бел. ред.)... контингент.\nИв. Костов: Аз казах - тези, които атакуват правителството, в момента сигурно потриват ръце, защото се радват, че неговата ситуация, неговият авторитет, неговата репутация...\nИв. Костов: ...е по този силен начин застрашена. Ще минат тези комисари, ще ги посрещнат техните представители тук, веднага ще им кажат това, то това е скандална новина, от скандали в скандали. Това е трагедията. Това е лошото.\nИв. Костов: Вижте, има много... наистина много лош подтекст за правителството, тъй като се гърми срещу тези, които, нали, които го атакуват всъщност като издание, като вестник, които са много остро критични към него. И това също ще бъде, ще бъде...\nИв. Костов: ...калкулирано от българската общественост.\nВодещ: А така ли е? Едно е да се калкулира и тълкува...\nВодещ: В мат ли е вътрешният министър? Едната теза - сплашване, публикации, другата теза, вашата теза - контролът е изпуснат. Има ли трето обяснение?\nВодеща: Да, но вие, предполагам, помните думите на премиера Бойко Борисов, че той се втвърдява когато има атаки, и очевидно и днешните събития няма да му...\nИв. Костов: Вижте, тъй като това е битка между хора, които са много опитни в тези неща...\nИв. Костов: Имам предвид тези, които атакуват правителството със средствата на флашките, на подслушването, на изтичането на класифицирана информация, на затварянето на устатата на свидетели, на спирането на дела и т.н., това е много мощна и очевидно много компетентна... това са бивши служители от сектора за сигурност видимо. Тази битка е много трудна и за разбиране от нас, обикновените хора, и от политиците, ние чак такава компетентност да развием и да разберем защо те точно така правят, вероятно след време може би ще стане ясно.\nИв. Костов: Има някакъв синхрон, той сигурно не е...\nВодещ: Или това хайде да не е синхронност, а...\nВодеща: Едното от които какво е - да махне Цветан Цветанов, така ли?\nИв. Костов: Едното от които е... едното от които е да потърси отговорност, да се освободи от Цветанов, защото той му стана топуз, той стана котва...\nВодещ: Но те могат да кажат...\nИв. Костов: Той спира... той руши доверието.\nВодещ: Те могат ви кажат "ето, ние засегнахме организираната престъпност, направихме нещо невиждано в сектора за сигурност и точно заради това правят провокации и ни взривяват. Подозирам, че такава теза ще се появи.\nИв. Костов: Ама сега... сега взривяват вестник, който критикува правителството, той не е организираната престъпност, нали, няма как г-жа Патрашкова да е организираната престъпност заедно с Явор Дачков.\nВодещ: Аз и Теодоси Симеонов си спомням...\nИв. Костов: Така че...\nВодеща: ...който посегна на един фоторепортер, защото не искаше да бъде сниман.\nИв. Костов: Ами точно това искаме да се приложи и сега. Щом си нарушил и нарушаваш системно човешки права, това е първият министър, който закара в едно село врачанско, където хората не са виждали полицейска кола, три полицейски автомобила в деня на изборите. Ами това пребито момче от рецепцията в търновския хотел, този младеж, на който му разкъсаха ухото. Защо го пребиха това момче? И какво ли не, ето, вижте...\nИв. Костов: Ами цял списък ще ви дам. Това е Стефан Бофиров... не, от Пловдив. Пребиха го за подозрение, че е откраднал, което означава, че полицията... полицията нанася тежки повреди. Ето вижте, цял списък избран само от последните месеци. Подарявам ви го да го гледате. Не може да се прави, по този начин да се противодейства на престъпността със злоупотреби.\nИв. Костов: Не, ние искаме, ние искаме мандатът да се изкара, искаме ГЕРБ да си възстанови доверието. В никакъв случай ние... това, което не целим, е да се върнат тройната коалиция, защото част от тези порочни практики, това, което се случи, всъщност се случи веднъж-два пъти на предишните две правителства.\nВодеща: И какво...\nВодеща: Смятате, че тапата над...\nВодеща: ...тапата над това напрежение ще се отпуши, ако се махне Цветан Цветанов от поста и дойде друг човек?\nИв. Костов: Въобще лидерски действия трябва да очакваме от министър-председателя. Той трябва да намери решение на тази много сложна ситуация, защото нека... нека да не си затваряме очите пред нещо друго. Тези СРС-та, тази цяла... класифицираната информация, която изтече, злепостави институциите в страната. Показа ги като намесващи се противозаконно, затваряйки фабрики, министърът-председателят, който ги е изтеглил там и т.н. Цялото това нещо изглежда като...\nВодещ: Вие искате...\nИв. Костов: ...наистина като забъркване на каша, която обаче се хвърли като петно върху лицето на самите институции.\nВодещ: Вие сега развивате тезата, че е добре и искате да си изкара мандатът правителството с вътрешен министър, различен от Цветан Цветанов, с друг вицепремиер. Не искам да ви...\nВодещ: Точно това, което ми казвате...\nВодещ: ...ме кара да се сетя за нещо, което се беше случило по време на вашето управление - Евгений Бакърджиев, вицепремиер, втори човек в партията, този, който държеше структурите, вие го отстранихте в един момент.\nИв. Костов: Партията не пострада заради напускането или свалянето от министерски пост на Евгений Бакърджиев. Напротив, ако говорите в тази линия на разсъждения...\nИв. Костов: ...правителството изкара мандата си, защото аз направих едни драматични и масови смени на министри. Изтеглих всички, които бяха атакувани, които бяха уязвими, ги изтеглих от властта...\nИв. Костов: Да, но изкарах мандата и завърших тази част от реформите, които можеха да бъдат завършени. Страната отиде на релсите, на пътя на европейското и на натовското членство, тоест изпълни се една историческа мисия. В края на краищата политиците са за това да изпълняват...\nВодещ: Въпросът ми беше дали няма да се разцепи ГЕРБ...\nВодеща: Едно от съмненията на...\nВодещ: ...ако Цветанов...\nВодеща: ...представители на ГЕРБ е, че махането на Цветанов от всички постове, дори само и на вътрешен министър, ще разцепи ГЕРБ, което със сигурност няма да помогне да изкара мандата това правителство...\nИв. Костов: Това е защото...\nИв. Костов: Защото той трябва да продължи да се проваля като вътрешен министър. Вижте каква е дилемата...\nВодещ: Тоест дори с цената на разцеплението...\nВодещ: Въпросът е провалът и провокацията дали не вървят ръка за ръка. Може би - да.\nИв. Костов: Вижте, Политическа партия ГЕРБ е начин България да продължи реформите и да се движи по пътя, по който ще расте благосъстоянието на хората, ще се излезе от кризата и т.н. От гледна точка на държавността в България всяка политическа партия трябва да даде жертви, за да се придвижи страната напред. Тези политически партии, които не дават никакви жертви, стават все по-силни, набъбват като кърлежи, впити в тъканта на страната, и стават все по-могъщи, както е ДПС. Докато е на власт осем години, те причиняват огромни страдания на всички хора други, нали. Така че, ако дилемата е кое е добро за хората и кое е добро за страната, от друга страна, кое е добро за политическите партии, безспорно трябва да изберем първото. Партиите...\nИв. Костов: ...могат да пострадат, партиите пострадват в условията на политическа демокрация, когато си вършат работата.\nИв. Костов: Аз не мисля, че е жертва да се постави под риск една политическа формация, която това й е работата - да печели и да губи избори, в името на стабилността на страната. От друга страна, е заложено много повече, отколкото някаква политическа стабилност. Аз пак казвам...\nИв. Костов: Това зависи... дали може яйцето да е здраво и супата да е направена и застроена с яйце... аз не мога да кажа. Може би Бойко Борисов умее тези неща. Помните, че когато му поставиха въпроса ще прави ли реформи или ще лови престъпници, той каза, защото аз си признах, че съм правил реформи и не съм можел толкова много да ловя престъпници само с остатъка от силите си, той каза, че ще ги прави и двете. Хайде сега, нека да го покаже това упражнение.\nВодеща: Скоро разговаряли ли сте с Бойко Борисов и по тези въпроси? По време на вота на доверие, поискан от него, той, така, демонстрираше едно политическо страдание заради вашата реакция и решение да не подкрепите кабинета, а да се въздържите, цялата "Синя коалиция". Имали ли сте разговор с него?\nИв. Костов: Аз го потърсих, за да му кажа всичките тези аргументи, да не ги научава...\nИв. Костов: ...от медиите, но не го свързаха с мен.\nВодещ: Ани правилно припомня, тогава Борисов дори каза "ако ми бяха казали, че ще им е такова отношението, на неподкрепа, при този вот, щях да тръгна веднага на нови избори, след последните избори".\nИв. Костов: Ами, защото ние ги подкрепихме заради програмата им, заради политиката. Те обещаха да правят определени неща и тези неща изглеждаха чудесно и като цели, и като средства. И ние застанахме зад тях. Ние не сме застанали зад Бойко Борисов, защото той е някакъв, нали, такъв човек, който персонално ни е впечатлил толкова много, ние видяхме партията, прочетохме програмата, прочетохме антикризисните мерки и казахме "това заслужава да бъде подкрепено".\nВодещ: Какво ще се случи...\nИв. Костов: Така че, щом той си е изоставил програмата, щом си изоставя антикризисните мерки...\nИв. Костов: ...щом написа други и не ги изпълни и другите, даже Тренчев не е доволен от мерките, които... накара правителството да подмени собствената му антикризисна програма, как да бъде подкрепяно? Подкрепя се политика, не се подкрепят персони, не се подкрепят личности.\nВодеща: Благодаря ви за това гостуване. Лидерът на "Демократи за силна България" Иван Костов, гост в предаването ни.\nот Николина Манчева » 07 Апр 2011, 00:17\nДнес цинизмът на руската държава по отношение на България,достигна граница,отвъд която вече няма място за търпимост.\nПомагат им техните местни политически и икономически марионетки и\nнахално, безпардонно, свръхцинично, направо престъпно се опитват да ни ощавят с тази прокоба „Белене”.\nГОЛЕМИЯТ ВРАГ на БЪЛГАРИЯ е РУСКАТА ДЪРЖАВА , а НЕ РУСКИЯТ НАРОД ,\nкойто освен по линия на език, азбука и вяра, но и поради факта, че е интегрирал в себе си огромните маси волжски българи, ние наистина чувстваме като свой близък и братски народ.\nНародът, да, но руската държава ни е черна мащеха и е крайно време някой ясно да й каже това в лицето. Страхът е голям, защото цял свят знае как Русия се разправя с тези, които са се осмелили да оспорват нейните цивилизационно-исторически, и в крайна сметка политически, претенции: такива хора се премахват (убиват, отравят и т.н.). Много са пресни още спомените от клането, извършено над елита на нацията ни в първите години след 1944 г. под диктовката и с прякото участие на КПСС и НКВД (МВД, КГБ).\n(обръщение към министър-председателя на РБ, г-н Бойко Борисов)\nСтига вече! Стига 133 години сервилничене пред мними освободители! Няма ли друг мъж в България след Захари Стоянов, отровен, впрочем, във влака за Париж най-вероятно от същите „братушки”, чиито македонстващи мекерета, обилно финансирани от Русия, съсякоха Ст. Стамболов в центъра на София, който ясно да каже, че Русия е най-големият враг на България през последните два века, дори и повече – вероятно откакто в главата на Петър І „узрява” идеята да се преведе от италиански на руски език книгата та Мауро Орбини за „славяните” (преводът излиза след смъртта на Петър І, през 1723 г.), какъвто етнос до появата на „съчинението” на Винко Прибоевич „За произхода и славата на славяните” (1532 г.) не съществува дори като понятие, и то с ясната идея, че така може да се прикрие очевадния факт, че руснаците са получили от българите, език, азбука и християнска вяра и, най-вече, че Русия като етнос и като държавност е изградена върху два фундамента: волжските българи и викингите (варяги, наричани от руснаците).\nИсторията изобилства от факти за всичко това, но съветизираната ни настояща „интелигенция” угодно сервилничи на руснаците и унизително мълчи относно разпространяването и инфектирането на съзнанието на три поколения българи с грандоманските великоруски лъжи. Аман от „братушки” и „освободители”! Аман от „братски услуги”, аман от АЕЦ-ове и други „облаги”. Мерси. Много добре знаем какво сте направили за нас, всъщност срещу нас.\nОтварям голяма скоба: големият враг на България е руската държава, а не руският народ, който освен по линия на език, азбука и вяра, но и поради факта, че е интегрирал в себе си огромните маси волжски българи, ние наистина чувстваме като свой близък и братски народ. Народът, да, но руската държава ни е черна мащеха и е крайно време някой ясно да й каже това в лицето. Страхът е голям, защото цял свят знае как Русия се разправя с тези, които са се осмелили да оспорват нейните цивилизационно-исторически, и в крайна сметка политически, претенции: такива хора се премахват (убиват, отравят и т.н.). Много са пресни още спомените от клането, извършено над елита на нацията ни в първите години след 1944 г. под диктовката и с прякото участие на КПСС и НКВД (МВД, КГБ). Да, но днес цинизмът на руската държава по отношение на България достигна граница, отвъд която вече няма място за търпимост!\nДа, тази граница е очертана от изцяло дирижирания от Москва - и вече излязъл извън мярата на мислимото и допустимото - 22-годишен български „преход”, като последният му щрих е този безумен небългарски и вреден за страната ни проект „Белене”. Не стига, че по преценка на сведущи по въпроса у нас се подвизават около 30000 агенти на бившия КГБ, не стига, че на местна почва вилнее руската (съветската) политическа протеза БСП (БКП), която в цялата си история многократно и като правило е заемала антибългарска позиция и нито веднъж антисъветска (антируска), т.е. тази партия по своя генезис и цялото си поведение през годините на съществуването си е била антибългарска структура, безпрекословно защитаваща съветските (руските) интереси.\nВ друга държава, именно на базата на изобилните исторически факти, тази партия би била обявена за антиконституционна и забранена. Другаде, да, но у нас това все още е мираж. Но в очертанията на този мираж се откроява поредното унизително коленичене пред Русия. Освен че е коленичене, този път ще трябва и да си платим за него! И то благодарение на БСП и нейните „другопартийни” клонинги, които, забележете, започват да плащат огромни суми от нашия (а не от техния) бюджет за нещо, което дори не е договорено (понеже такъв договор би бил извън всякаква икономическа и държавническа логика), а просто така – взето е решение да се харчат едни пари, които впоследствие и след много лъжи и шашми в изцяло контролираната от „червения” капитал българска медия ще бъдат оправдани като един „супер проект”.\nТоест, не стига всичко това, ами сега и „Белене” трябва да преглътнем. Не знам дали българските държавни „мъже” ще допуснат това, но трябва да е пределно ясно, че мислещите хора в България преценяват реализацията на този проект като национално предателство. Обяснения не са нужни, защото откъдето и да се погледне този проект е една руска политическа истерия и нищо повече. Истерия, която допълнително ще впримчва страната ни в енергийната (т.е. и политическата) ни зависимост от Русия, за чието безумие поне 60-70 години оттук нататък българите ще трябва да плащат от джоба си, без да имат от това никаква реална изгода и само вреди.\nДнес, 06.04.2011, българският министър-председател казва, че говоренето за „Белене” било политическо, а не експертно. Искам да го попитам, за каква експертиза въобще може да става думаq след като проектът е парекселанс политически и е в крещящо противоречие с всякаква икономическа логика. Да, г-н Борисов, говоренето за „Белене” е крайно време да стане политическо, а не да се замазва срамът от унизителното ни сервилничене пред Русия с „експертни” бръщолевения. Впрочем, не един и двама експерти (а не червени шамани с дипломи от Москва) ясно очертаха икономическите и политическите рамки на този пореден безумен продукт на „братската дружба”.\nЗа какво става дума в крайна сметка? Става дума, че вече двадесет и две години над страната издевателстват БКП и нейните кадесарски клонинги, кохортите на руските и българските ченгета (пардон, вече „политици” и „бизнесмени”, а де факто обикновени национални продажници и чисти мафиоти), държавата е в тотален колапс, изнемогва, дух не й стига, умира. Да, България умира и това го съзнават всички българи, в които е останал поне грам обич към родината им и все още някакво национално достойнство. Конституцията, законите, приватизацията, „управлението” на държавата – всичко това е направено и се прави в интерес на бившите велможи, безропотни слуги на Москва, от БКП и КДС, като народът се мами, тъпче и ограбва. Народът тъне в мизерия и не знае как да си планира живота, дали въобще има някакво бъдеще пред него.\nСъщевременно, и това е най-циничното, той, народът, непрекъснато е принуден да слуша и гледа от медиите лакардиите (циничната гавра с истината и морала) на тези, които безпардонно го грабят и обричат на смърт. Да, смърт. Практически България вече е в клиническа смърт (какво ни е наред – сигурността ли, здравеопазването ли, образованието ли, науката ли, културата ли, икономиката ли, демографската тенденция ли, достойното ни поведение като независима държава ли?) и е въпрос на няколко години, ако решително не вземем съдбата в собствените си ръце, да се обезличим и в резултат на непрекъснато нарастващия брой българи напускащи завинаги родината си (по принуда на тоталната безперспективност на живота в България) да превърнем България в територия, в която българите ще са малцинство и не би трябвало повече да носи името „България”. И като капак на всичко това днес са ни хванали за гушата същите тези „братушки” и техните местни политически и икономически марионетки и нахално, безпардонно, свръхцинично, направо престъпно се опитват да ни ощавят с тази прокоба „Белене”.\nГ-н министър-председател, ако сте българин и мъж, ако изпитвате поне малко пиетет към костите и паметта на всички онези българи, които са дали живота си за свободна и просперираща България, трябва в прав текст, без никакво усукване, да заявите на „братушките”, че България - особено след поредната унизителна манипулация (очевидно инспирирана от промосковски продажници с българско гражданство, срам!) с подписването на допълнение №12 към престъпното споразумение, сътворено по времето на правителството на съветския гражданин Сергей Станишев – не счита този проект за изгоден, и в икономически, и в политически план, и се оттегля от него.\nАко го направите, независимо от „братските” заплахи за някакви санкции от 600 млн евро, всички българи, освен националните предатели от БСП (БКП) и подопечните й партийни клонинги и легализирали се бивши ченгета (но те, макар и много гласовити, защото медията у нас е в техни ръце, не са толкова многобройни – не бойте се, демек), ще застанат зад вас, ще преглътнат горчивия хап от евентуалните санкции и, повярвайте ми, ще изправят чело, защото да си го кажем откровено, днес България е една нещастна страна с унизен и страдащ народ и главната причина за това е руската „братска любов”, която вече почти ни е умъртвила. Няма страшно, най-много да ви застрелят „по братски”, както те си знаят и, естествено, напълно в духа на „братските” зависимости. Изборът не е лек, но затова пък наистина е на живот и на смърт. Не знам вие, но аз бих предпочел да умра от „братски” куршум, но не и от мизерия и унижение. Стига робство! Стига!\nИ, повярвайте ми отново, ако спасите България от тази „братска” преградка, наречена „Белене”, на следващите парламентарни избори (естествено, ако дотогава правителството провежда една некрадлива пробългарска и проевропейска политика) – разбира се, ако преброяването не се прави от това червено шменти-капели ЦИК - ще имате така необходимото парламентарно мнозинство, за да бъде най-накрая променена тази промафиотска конституция и страната ни необратимо да поеме пътя на своя пореден икономически и духовен ренесанс.\nот Николина Манчева » 07 Апр 2011, 10:54\nЕто какво прочетох в ДНЕВНИК\nТова е портрет на Красимир Първанов\nПредставям ви го /ако вече не сте го прочели/,\nза да видите дали наистина са прекъснати връзките между ББ и Румен Николов-Пашата\nБУЛКАТА С МУСТАЦИ * за " БЕЛЕНЕ " (портрет на Красимир Първанов)\n* По репликата "не знам защо всички си мислят, че като падне булото на булката, ще открием, че тя има мустаци"\nна бившия министър на икономиката и енергетиката Петър Димитров в кабинета "Станишев"\nпо повод на непрозрачността на сключените нови договори с "Газпром"\nhttp://www.dnevnik.bg/pazari/2011/04/06 ... _krasimir/\nот Николина Манчева » 26 Юни 2011, 00:00\nЕто адекватната реакция на нашите народни представители.\nПриличали ви на крясъците от трибуната на Народното събрание\nили празнодумието по различните телевизии?\nПАРИ - НОМАДИ ОБЕЗПЕЧАВАТ МНОЗИНСТВОТО НА ГЕРБ.\nСряда 22 Юни, 2011 03:04:16\nПърво, искам да привлека вниманието ви върху следното обстоятелство. Абсолютно прави са вносителите на законопроекта, че между тази част от Закона за политическите партии, в частност чл. 25 и чл. 28, и Правилника за организацията и дейността на Народното събрание, има много сериозно разминаване. Разминаването се състои в един текст – права е госпожа Цецка Цачева – който е вкаран през 2005 г. абсолютно безпринципно. Самият Закон за политическите партии е получил противоречиво звучене. Текстът е след едно „или” в чл. 25, ал. 3, където освен че се прилага принципът, че субсидията се превежда на политическата партия въз основа на получените действителни гласове, се въвежда понятието, че се превежда субсидията за независим представител, ако той обяви принадлежност към друга политическа партия. Това отваряне на опциите вътре в закона е дълбоко порочно. Ще обясня как аз го виждам като порочно.\nОтварянето на тази опция вътре в закона напълно разминава реалните процеси с тяхното финансово отражение. Как? Народните представители не могат да номадстват между парламентарните групи, но парите могат да номадстват. Парите не могат да номадстват, ако не могат да номадстват народните представители. Иначе има абсолютно деформирано отражение на финансовата страна на въпроса на реалната политическа ситуация. Политическата ситуация е затворена в интерпретацията на термина „обявят принадлежност”. „Обявят принадлежност” не е „обявят принадлежност към парламентарната група”, както тук дадоха съвсем неточно тълкуване, защото е казано: „Принадлежност към политическата партия”. Щом независим депутат обяви принадлежност към политическа партия, то обявява членство в нея, в партията. Той обявява членство в партията! И тук законът е абсолютно непрецизен – приет ли е за член в партията или не е приет?! Излиза, че бюджетната субсидия е приета за член на партията, тя принадлежи на партията, а онзи другият, който е обявил принадлежност, независимият депутат, може и да не е член на тази партия. Вижте колко разминавания стават между правните норми, реалните процеси и тяхното финансово отражение. Това е дълбоко порочно! Това го няма никъде в света!\nЕто защо Парламентарната група на Синята коалиция имаше намерение да внесе текст, с който да отстрани това дълбоко противоречие, между другото, то не е кой знае колко сложно. Може да не се направи в толкова голям закон, както го правят вносителите; може да се направи само с едно отпадане на един текст след „или” и всичко ще си се подреди. Принципът в закона, по който се разпределя субсидията, е абсолютно ясен.\nИВАН КОСТОВ: Примерно РЗС. Не че искам да бъда адвокат, господин Местан, на който и да било. Аз атакувам принципа. Защото парите на тези, които са извън парламента, не са заплашени от такова номадстване на техни членове или на техни народни представители. Вижте колко е абсурдна ситуацията! Затова аз питам: приели ли сте парите, тези, които вече декларирахте? Трябва да се изправите пред хората, пред медийте и да кажете: „Ами, имахме нужда от тези пари. Вярно е, те не са наши, те са на „Атака”, но ние ги взехме”. Защо ги взехте? Хубаво, народният представител, конституционно правата му 15 години не са били свързани с тези пари. Вземете депутатите. Оставете парите на данъкоплатеца. Кажете: тези пари така или иначе... Поне се откажете в момента. Защото позицията ви е абсолютна безпринципна. Да го кажа съвсем ясно: вие получавате субсидия за чужди действителни гласове! За чужди! Не за свои. За чужди! Не получавате своите, вие за своите си ги получавате.\nСлед това. Как да ви проверят, че тази субсидия не се връща в независимите депутати? В Народното събрание се носят най-различни слухове. Един си купил грамаден джип, не знам си кой му го изплаща..., това са много пари. Защото не е дефинирано понятието „политическа дейност на физическо лице”, господин Миков.\nКакво значи политическа дейност на физическо лице? Как прави политическа дейност лице, което не е политическа институция? По Закона за политическите партии, политическа дейност върши само този, който е регистриран по Закона за политическите партии. Физическо лице не може да е дефинирано като политическа институция по закона и не може да получава субсидия. Връща ли се част от тази субсидия към него? Тук господин Корман въобще не е прав да иска тези пари да ги получават народните представители, макар и останали сами, защото те са физически лица. Грубо нарушение и пълно неразбиране на принципа на Закона за политическите партии. Има, разбира се! Четете внимателно закона и ще видите. Всичко има. С Вас споровете са много трудни, защото четете повърхностно като ...Ще поиска ли...\nЕто това са.... Ако може да удължите времето. Благодаря ви за вниманието.\n§ 1. В чл. 25, ал. 3 текстът: „”... и сформирана парламентарна група, или на политически партии, към които независимите народни представители декларират принадлежност.” да отпадне.\nСега действащият текст на чл. 25 ал.3 от Закона за политическите партии постановява, че „държавната субсидия се разпределя, като се предоставя на политически партии, ..., или на политически партии, към които независимите народни представители декларират принадлежност.” Второто предложение влиза в противоречие с други разпоредби на закона, например с чл. 25, ал.1 и 2 и с чл. 26. Противоречието произтича и от това, че никаква част от субсидията на извънпарламентарните партии, които са получили над 1 на сто от гласовете на избирателите, не може да бъде прехвърлена на друга партия. Разпоредбата на чл. 25, ал. 3, предложение второ е в пълен разрез и с чл. 16 ал. 5 от ПОДНС, който категорично забранява преминаването на народни представители от една парламентарна група в друга. Щом народните представители не могат да сменят парламентарните фракции, то тогава е абсолютно недопустимо субсидията, отпускана на база гласовете на данъкоплатците, подкрепили дадена политическа сила, да може да бъде пренасочена към друга.\nТози парадокс на свой ред поставя редица проблеми: Не е ли нарушение на закона тези партии да получават субсидия за действителни гласове, подадени за друга партия? Как се тълкува понятието „декларирана принадлежност”? Смисълът е синонимен на членство в партията. Излиза, че в партията членува субсидията, а не депутатът. Предоставянето, пряко или опосредствано, на средства от бюджетната субсидия на заявилите се към тях независими депутати представлява закононарушение. Следва да се има предвид, че физическо лице не може да разходва държавна субсидия за „присъщи за дейността на партията разходи”, както разпорежда ЗПП. Физическото лице не е субект по ЗПП.\nНа основание чл. 25 ал.3 от Закона за политическите партии, „държавната субсидия се разпределя, като се предоставя на политически партии, ..., или на политически партии, към които независимите народни представители декларират принадлежност.”\nКак СП тълкува понятието „декларирана принадлежност”? Смисълът не е ли синонимен на членство в партията? Ако има друг смисъл, няма ли да излезе, че в партията членува субсидията, но не и депутата?\nПроверява ли СП дали тези партии не предоставят пряко или опосредствано бюджетната субсидия на заявилите се към тях независими депутати? Такова предоставяне не представлява ли закононарушение? Следва да се има предвид, че физическо лице не може да разходва държавна субсидия за „присъщи за дейността на партията разходи”, както разпорежда ЗПП. Физическото лице не е субект по ЗПП.\nот Николина Манчева » 26 Юни 2011, 00:08\nЗаслужава си да се прочете и това:\nСинята коалиция: ГЕРБ държи независими депутати със спрени разследвания\nСметната палата да провери купуват ли се депутатски гласове с държавното субсидиране за партиите\nНезависимите депутати подкрепят правителството и мнозинството му в парламента заради спрени призовки и разследвания, каза лидерът на ДСБ и съпредседател на Синята коалиция Иван Костов в четвъртък. Той съобщи, че Синята коалиция отправя питане до Сметната палата кои партии в парламента са приели независими депутати да декларират принадлежност към тях, въпреки че нямат право да се присъединяват към друга парламентарна група.\nТози, който е отговорен за това независими депутати да подкрепят ГЕРБ, не е точно финансовият министър, а е министърът на вътрешните работи Цветан Цветанов. Той трябваше да дойде, защото може и да каже истинските причини, поради които тези депутати гласуват за ГЕРБ - спрени призовки, спрени разследвания. Това е известно в Народното събрание, заяви Костов пред репортери в парламента.\nТой предупреди обаче, че тази закрила е съвсем временна и тя е до момента, в който изтича мандатът на управлението на ГЕРБ. Никой няма да се съгласи да закриля по-нататък и да саботира разследване срещу депутати поради какъвто и да е повод след следващите парламентарни избори, това е временно сечиво за мнозинството, посочи Костов.\nКупуват ли се депутатски гласове с държавното субсидиране за партиите\nСинята коалиция ще настоява да се разследва изразходването на партийните субсидии и специално на тези, с които са купени депутатски гласове и, дори това да не стане в сегашния парламент, ще поискат това да се случи в следващия.\nСините са изпратили и писмо до председателя на Сметната палата Валери Димитров, в което искат отговор на въпросите кои партии в парламента са приели независими депутати да декларират принадлежност към тях, получават ли тези партии бюджетната субсидия на независимите народни представители и не е ли нарушение на закона те да вземат субсидия за действителни гласове, подадени за друга партия.\nСред въпросите са проверява ли Сметната палата дали тези партии не предоставят пряко, или опосредствано бюджетната субсидия на определилите се към тях независими депутати и дали това не е закононарушение.\nАко народните представители не могат да сменят парламентарните фракции, то е недопустимо субсидията, отпускана на база гласовете на данъкоплатците, подкрепили дадена политическа сила, да може да бъде пренасочвана към друга, заявиха Иван Костов и депутатът от СДС Димо Гяуров.\nТози парадокс поставя проблеми пред Сметната палата.\n"Получават ли тези партии в резултат на такова деклариране бюджетна субсидия за независимите народни представители или са се отказали от нея в ползата на данъкоплатеца, както би било морално и почтено?", попита Иван Костов.\nВ партията членува субсидията, но не и депутатът. Синята коалиция се интересува също как Сметната палата тълкува понятието "декларирана принадлежност”.\n"Смисълът не е ли синонимен на членство в партията и ако има друг смисъл, няма ли да излезе, че в партията членува субсидията, но не и депутатът”, питат от десницата.\n"Декларираната принадлежност" е положението на независими депутати, напуснали или изгонени от партиите, с чиито листи са влезнали в НС, но впоследствие декларирали подкрепа към друга парламентарна група. Те нямат право да се присъединят към нея, тъй като в началото на сегашния парламент ГЕРБ обяви, че спира порочната практика на прехвърляне на депутати от една група в друга.\nОт половин година обаче ГЕРБ се подсигури с няколко независими народни представители, които декларираха и в София, че даже и пред ЕНП в Брюксел, че подкрепят ГЕРБ. Така управляващата партия, на която не й достигат четирима депутати за формиране на мнозинство в НС, си осигури резервен отбор, който ефективно замени досегашния им съюзник "Атака" и при последния вот на недоверие спаси кабинета.\nДепутатът Димо Гяуров посочи, че темата е достатъчно важна и е свързана с основни принципи на политическия морал. "До ден-днешен се оказва, че гласовете, дадени за една политическа сила, биха могли да бъдат прехвърлени към друга”, отбеляза той.\nСините внасят промени в Закона за политическите партии\nДимо Гяуров обяви, че сините ще внесат проектопромени в Закона за политическите партии, според които да отпадне възможността депутат, напуснал парламентарната си група, да "откъсва" от партийната субсидия и да я пренасочва към друга, към която декларира принадлежност. Преди ден парламентът отхвърли подобен проект на "Атака" с гласовете на ГЕРБ и на независимите.\n"Атака" внесе предложението заради напусналите групата й депутати, които, според непотвърдени данни, са декларирали "принадлежност" към ГЕРБ. Един от тях официално обяви, че "принадлежи" вече на групата на БСП.\n"Анализирайки внимателно вчерашния дебат по промените в Закона за политическите партии, преценихме със съпредседателя на групата Мартин Димитров, че голяма част от въпросите, представени вчера и неполучили отговор в зала, са от компетентността на Сметната палата”, обясни мотивите за писмото Иван Костов.\nНапуснали "Атака" и РЗС отричат да са зависими и рекетирани от ГЕРБ\nТримата депутати, напуснали наскоро ПГ на "Атака" - Валентин Николов, Кирил Гумнеров и Огнян Пейчев, отричат да са подавали декларации за пренасочване на държавната им субсидия. Пейчев заяви от името на тримата, че другата седмица ще подкрепят думите си с документи от Министерството на финансите.\n"Волен Сидеров да не плаче за субсидиите, те са още при него", каза Пейчев. "Ще решим какво да правим със субсидията, след като зададем няколко въпроса към Волен Сидеров. От отговорите му ще преценим какво да правим", добави той.\nПейчев съобщи, че след като е напуснал групата на "Атака", е получавал заплахи за живота си от различни телефонни номера. Старият ми телефон е у друг човек, той ми се обади, че непрекъснато е получавал съобщения със заплахи за моя живот, каза Пейчев, но отказа повече подробности, тъй като първо щял да подаде жалба в полицията.\nНикой не може да ме рекетира, защото не съм клиент на съдебната система, заяви още Пейчев в отговор на въпрос бил ли е принуждаван да подкрепи кабинета чрез заплахи за данъчни ревизии.\nНезависимият депутат Димитър Колев, който влезе в НС с лисата на РЗС, също каза, че не е бил рекетиран по никакъв начин и с никакви проверки да даде гласа си за ГЕРБ. Никога и по никакъв повод не са ми били предлагани пари от ГЕРБ или да съм вземал пари, добави Колев, готов да защити правотата си пред детектор на лъжата.\nТой поясни, че от 10 години се занимава с търговска дейност, но в момента няма никакви действащи фирми. По времето на царското правителство (2001- 2005) Димитър Колев бе областен управител на Перник, след това две години зам. -председател на Общинския съвет в Перник и от 2009 г. е депутат.\nДимитър Колев обясни, че е финансирал предизборната си кампания с дарители, отчетени пред РЗС. Той не отговори дали е подавал декларация за принадлежност към друга политическа сила, към която да се прехвърля субсидията му, и препрати журналистите да попитат за това министъра на финансите Симеон Дянков.\nКОРУПЦИОННО ДОГОВАРЯНЕ ЗАД ГЪРБА НА ИЗБИРАТЕЛЯ\nСрамното гласуване на управляващото мнозинство в Народното събрание по повод предложението на партия “Атака” за промяна в Закона за политическите партии поражда най-малко три въпроса и дава възможност да се направят поне три крайно неутешителни извода.\nПърво. Защо изобщо трябва да се променя Законът за политическите партии, след като практиката за прехвърляне на субсидии от една партия на друга при пазаруване на “независими” депутати не е уредена от него, а му противоречи? В член 25, алинея 2 на сега действащия закон изрично е заложена нормата, че партийната субсидия “се разпределя пропорционално на получените гласове от всяка партия или коалиция”. Получените гласове не се изменят в резултат на това, че депутат от една партия я е напуснал, следователно прехвърлянето на субсидии е съвършено незаконна практика. Тази практика е резултат на противозаконните действия на министъра на финансите, който е оправомощен единствено да определя “начина на предоставяне на средствата за субсидиране на партиите и коалициите” (член 27, алинея 2) и няма никакви правомощия да определя техния размер, който е уреден от сега действащия закон. Съгласно закона броят на депутатите от една партия няма отношение към размера на субсидията, субсидии получават и невлезли в парламента партии, стига да са получили над 1% от действителните гласове.\nВторо. Кой следва да носи отговорност за въведения от сегашните управляващи двоен стандарт? От една страна, за да няма “политическо номадство”, депутатите нямат право да сменят парламентарните си групи и да образуват нови, а от друга, се оказва, че те могат да прехвърлят полагащата се на излъчилата ги партия партийна субсидия на неин политически конкурент по съвършено криминален начин, дори без да са задължени да обявят новия си политически избор. Това, което най-вероятно се случва, е пряко корупционно договаряне зад гърба на избирателя, където партията, пазаруваща депутат, плаща с държавни пари.\nТрето. Съзнаваме ли какви политически последици има и какви може да породи в бъдеще тази миризлива история? Управляващата партия, подкрепена през 2009 г. от една четвърт от българските граждани и загубила през 2011 г. доверието на половината от тях, си напазарува парламентарно мнозинство, плати сметката с нашите пари и лиши от тях политическите си критици. При това се справи бързичко. Послушната “Атака” се озъби два-три пъти и й разказаха играта. С РЗС се случи по същия начин. Като се има предвид моралната издръжливост на средностатистическия български депутат, такава съдба ще очаква всяка партия, която най-накрая си позволи да забележи, че най-смисленото занимание на премиера Борисов през тези 2 години е рязането на ленти - 2000 по собствените му признания, падат се по 3 на ден.\nДа мина към неутешителните изводи\nПърво. От ГЕРБ ни правят всички на идиоти, но ние сме си го заслужили. Доказателството за това е, че се позовават на член 25, алинея 3 от същия този Закон за политическите партии, за да обосноват безобразията си. Там като че ли се описва процедура за прехвърляне на субсидии “на политически партии, към които независимите народни представители декларират принадлежност”. Но само идиот може да не забележи, че в алинея 3 се уреждат специфичните случаи на разпределение на субсидиите в рамките на една коалиция, когато просто няма начин да се преброят подадените за отделните й съставки действителни гласове. С кого по-точно беше в предизборна коалиция партия ГЕРБ? С РЗС? С “Атака”? Да си кажат.\nВторо. Последици няма да има. А би било редно Дянков да изхвърчи от поста си, защото без негово съдействие далаверата няма как да стане, незаконно облагодетелстваните партии да възстановят надвзетите суми, а незаконно ощетените да си ги получат. Би било редно и прокуратурата да се поинтересува как така цяла сюрия народни избраници изведнъж се препълниха с топли чувства към ГЕРБ и отрази ли се това на материалното им състояние. Едва ли нещо ще могат да докажат, но поне да опитат. Би било редно, ако нищо от изброеното не се случи, да обградим парламента както през 1997 г. Но и това няма да се случи.\nот Николина Манчева » 06 Юли 2011, 15:48\nИзявление в Народното събрание от името на Синята коалиция\noтносно две години от формиране на мнозинството на ГЕРБ,\nот Николина Манчева » 14 Авг 2011, 13:18\n"България все повече става място, където официалните власти смятат, че няма нужда от наука, излишен лукс.\nСитуацията е като преди 120 години, когато Петко Славейков е описал една случка как еленските чорбаджии се чудели защо даскалът иска по-голяма заплата от говедаря.\nДянков и Борисов са на равнището на тези чорбаджии."\n"Средният българин е на равнището на Борисов. Той се радва на гола на Бербатов, но не знае\nкой е акад. Георги Наджаков, открил фотоелектретното състояние на веществото (по-просто обяснено, като за премиера – на базата на това откритие работят ксероксите).\nНито знае кой е д-р Иван Митев, открил шестия сърдечен тон.\nВъпросът е с какво да се гордееш, че си българин – дали със спортистите, които отглеждат спортните зали, или с учени и мислители, които създават една друга културна среда, от която зависи развитието на обществото въобще. И които няма как да се създадат, ако една държава не дава пари за наука."\nЗА ЕДНА ОБЯВА НА ОБСЕРВАТОРИЯТА В РОЖЕН\nили КАК БЪЛГАРСКИТЕ МОЗЪЦИ ИЗТИЧАТ В ЧУЖБИНА\n364 лв. заплата за астроном… Наистина, по някой Бербатов е достатъчен, за какво ни е физика?\nОт справка за заплащането на астрономи в САЩ се вижда, че то за младши астрономи е около 43 000 – 44 000 долара годишно (около 3600 долара месечно), а средно в тази област заплатите са над 70 000 долара годишно (над 5800 долара месечно – виж тук).\nСтарши изследователи взимат по 80 000 – 90 000 долара годишно, а директори на обсерватории и мениджъри на проекти взимат по 160 000 – 180 000 долара годишно.\nНапример в обсерваторията “Смитсониън” заплатите за най-ниските позиции са около 3500 долара месечно (виж тук). Това се смятат за сравнително ниски заплати в голям град в САЩ, но за работник в обсерватория, на който в повечето случаи е осигурено и жилище, заплащането е съвсем прилично.\nСправка за средните заплати на чужди учени астрономи, получили виза H1B или Зелена карта, които са работили в САЩ през последните 10 години, показва, че са получавали заплати между 52 000 и 65 000 долара годишно (между 4300 и 5400 долара месечно – виж тук).\nНякой ще каже – е, какво толкова някаква астрономия, можем и без нея. Действително България все повече става място, където официалните власти смятат, че няма нужда от наука, излишен лукс. Ситуацията е като преди 120 години, когато Петко Славейков е описал една случка как еленските чорбаджии се чудели защо даскалът иска по-голяма заплата от говедаря. Дянков и Борисов са на равнището на тези чорбаджии.\nПреди година и половина премиерът Борисов обеща да увеличи орязания бюджет на БАН “само срещу реални резултати”. Не го е увеличил. Сигурно няма реални резултати, каквито той си ги представя.\nЗа какво са й на България астрономите и обсерваторията? За какво й е на България например институт за морето? Нали морета има навсякъде, има учени по цял свят, които ще открият всичко, няма нужда, от тях ще научаваме какво става? Например като започнат да измират делфините или водата стане червена, България може да си повика чужди учени да й кажат какво става… Или студентите ще четат книжки и ще гледат филми, няма нужда да ходят на практики да им показват експерименти и изследвания.\nОкеанът в света може да е голям, но космосът е много по-голям. В света обсерваториите имат програми за наблюдения за 1-2-3 години напред. Всеки час на телескопите е разпределен. Времето не стига да се изучава звездното небе и космоса. В този смисъл лабораторията в Рожен е важна. И заради мястото си, и заради това, че има техника, и заради времето и учените, които може да отдели. Тя участва в международно разпределение на изследванията на космоса. Те не се изчерпват с това да откриеш една или друга звезда и съзвездие (стотици и хиляди небесни тела са открити и кръстени от българи). Това са цял ред физически изследвания, чийто смисъл не е в “реални резултати”, както си ги представят чорбаджиите.\nСега българската държава не ще да финансира такава “безсмислена дейност”. В София, в лабораторията на БАН по слънчево-земни въздействия, заплатата е дори по-ниска за млад учен, отколкото предлага обсерваторията в Рожен.\nТози вид институти по физика и обсерватории имат и друга роля. Те не само се занимават с изследвания, от които зависи например и прогнозата за времето или за разни катаклизми. В тях идват хора, студенти, млади специализанти, да навлязат в една област. Да видят и да пипнат. Това е важно за тяхната квалификация по-нататък, която може да не е в тази област точно. Така се обучават физици, които стават преподаватели, които пък обучават бъдещите учители по физика. Може би България иска да зачеркне предмета физика от училище? Нищо чудно на сегашния министър египтолог физиката да му се вижда излишна специалност…\nСредният българин е на равнището на Борисов. Той се радва на гола на Бербатов, но не знае кой е акад. Георги Наджаков, открил фотоелектретното състояние на веществото (по-просто обяснено, като за премиера – на базата на това откритие работят ксероксите).\nВъпросът е с какво да се гордееш, че си българин – дали със спортистите, които отглеждат спортните зали, или с учени и мислители, които създават една друга културна среда, от която зависи развитието на обществото въобще. И които няма как да се създадат, ако една държава не дава пари за наука.\nНо, ето реалността, това е краят на обявата на НАО “Рожен”:\nБрутната месечна заплата на успешния кандидат ще бъде 364 (триста шестдесет и четири) лева = 186 € (сто осемдесет и шест евро). В случай на сериозен интерес, моля изпратете Вашето CV, мотивационно писмо и адресите на двама души, от които бихме могли да получим препоръки за Вас. Изпращайте тези документи на адрес:\noffice @ astro.bas.bg.\nКраен срок: 10 октомври 2011.\nЗа повече информация: тел. (+359 2) 9741910\nВиж тук в e-vestnik за живота в обсерваторията в Рожен.\nА тук историята й, как е създадена:\nВижте материала в оригинал със снимките и коментариите след него.\nhttp://e-vestnik.bg/12447/za-edna-obyav ... chuzhbina/\nот Николина Манчева » 11 Сеп 2011, 16:16\nЕкшън на благотворителния мач с участието на Борисов\nКандидат-кмет на София задържан заради плакат срещу премиера -\nПетър Якимов престоя 24 часа в ареста и бе оправдан от съда\n/тук може да видите снимките,следвайки заглавието/\nКандидат-кметът на София Петър Якимов, издигнат от Единната народна партия (ЕНП) с лидер Мария Капон, бе арестуван от полицията в четвъртък по време на благотворителния мач с участието на премиера Бойко Борисов, организиран от Нова телевизия.\nПричината за задържането на Якимов и съмишленичката му Пламена Панова станал плакат с надпис "Борисов, дрога, избори", който двамата издигнали в сектор А на националния стадион "Васил Левски" при излизането на "звездите" на терена, съобщиха пред Mediapool от ЕНП.\nДокато премиерът и съотборниците му, сред които бяха Христо Стоичков, Йордан Лечков, Любослав Пенев, Даниел Боримиров, Дончо Донев и други, ръкопляскали на оскъдната публика, униформени веднага дошли при Якимов, за да отстранят тактично плаката от трибуните. В крайна сметка кандидат-кметът и Панова били откарани в Първо РПУ, където прекарали 24 часа.\n"Господин Борисов, благодарим Ви, че веднага се разпознахте в съчетанието "Борисов, дрога, избори", коментарът е излишен", коментираха от ЕНП.\nОттам също така посочват, че издигнатият на стазиона плакат е "поредното гражданско предупреждение, че има опасност парите от търговията на наркотици да купуват избори. Няма по-естествен адресат на това предупреждение от българския министър-председател".\nВъпреки това на Якимов и Панова били повдигнати обвинения за нарушаване на обществения ред и в петък били изправени пред Софийския районен съд. Тъй като делото е разгледано по бързата процедура, магистратите изясниха казуса още същия ден и оправдаха двамата. От МВР коментираха единствено, че след това задържаните са били незабавно освободени.\nПреди това от ЕНП заявиха готовност да заведат дело в Европейския съд за правата на човека в Страсбург с уточнението, че ще се постараят да информират "всички европейски правозащитни институции за начина, по който се практикува властта днес в България".\nПрипомнят също, че Петър Якимов многократно е анализирал проблемите на родните служби в борбата с наркотрафика и контрабандата на акцизни стоки. Той членува и в организациятя "Българска Легия Антимафия", която се занимава основно с "осветляване на далаверите на властимащите, обрисуване на схемата, по която мръсните пари хранят партиите".\nВ декларацията на ЕНП е поместен и цитат от Якимов, според който "наесен изборите ще се финансират от три основни източника – кражби от обществени поръчки в общините, от международен трафик и разпространение на наркотици и от контрабанда на акцизни стоки".\nСъс своето справедливо решение съдът доказа, че арестът на кандидата за кмет Петър Якимов е незаконен и представлява очевидна проява на полицейски произвол, заявиха от ЕНП, според които\nотговрността е изцяло на вътрешния министър и шеф на предизборния щаб на ГЕРБ Цветан Цветанов.


Свят :: ЕК: Мерките срещу епидемията да не нарушават принципите и ценностите на ЕС :: Monitor.bg\nИзявлението на Фон дер Лайен е свързано особено с предприетите законодателни промени в Унгария.\nДемокрацията не може да работи без свободни и независими медии. Спазването на свободата на изразяване и правната сигурност са от съществено значение в тези несигурни времена. Сега е по-важно отвсякога журналистите да могат да вършат своята работа свободно и точно, за да се противопоставят на дезинформацията и за да могат нашите граждани да имат достъп до важна информация, добавя Фон дер Лайен.\nПредставителството на ЕК у нас: ЕС осигурява 36 млн. евро за оборудване за събиране на плазма\nФон дер Лайен: Полша и Унгария да не спират бюджета на ЕС, а да се обърнат към Европейския съд